text: Í vetur skrivaði eg tvær greinar um oldboys og oldgirls liðini hjá Neistanum og Kyndli, sum 1981 hátíðarhildu 25 ára føðingardagin hjá Kyndli. Nú havi eg fingið felagsmynd av mansliðunum hjá Kyndli og Neistanum senda frá Óla Hansen, og felagsmyndin skal sjálvandi á heimasíðuna. Nógvir av monnunum eru ikki millum okkum longur, men eftir liggur stórt arbeiði, sum teir gjørdu og slóðu fyri í feløgunum. Niðast er grein, sum eg skrivaði um oldgirls kvinnurnar hjá Kyndli og Neistanum.
text: #000002
text: Liðmyndin omanfyri er frá 1981, tá ið Kyndil fylti 25 ár. Neistaspælararnir á myndini spældu flestir í 50-árunum, men spælari sum Mortan Mørk, sáli, spældi eisini í 40-árunum, og Johnny Reinert og Bjarni Johansen spældi eisini fyrst í 60 árunum. So er onkur, sum spyr, hví Torbjørn Mikkelsen, sáli, er á myndini og er farin í bláan búna. Niðast er eisini grein av old girls liðunum hjá Kyndli og Neistanum, sum eisini spældu í 1981. Myndin av kvinnuliðnum hevur áður verið á heimasíðuni, men myndina av old boys monnunum hjá Neistinum og Kyndli, fekk eg sendandi frá Óla Hansen. Myndina havi eg ikki sæð áður.
text: #000003
text: Bæði Kyndil og H71 eru sprottin úr Neistanum, og tað vóru ungfólk, sum hildu til í Losjuni, sum stovnaðu Kyndil í 1956. Fleiri góðir spælarar millum annað Torbjørn Mikkelsen, Petur Sigurd Rasmussen og Hannis Jacobsen fór tá úr Neistanum í nýggja felagið. Á 25 ára føðingardegnum spældi Torbjørn við sínum gomlu liðfeløgum.
text: #000004
text: Á myndini er Henning Eysturoy, sáli, sum í fleiri ár var formaður í Neistanum. Hann og Eðin Slættesen løgdu nógvar tímar í felagsskapin, sum vit ungu fingu gleða av. Sjey spælarar á myndunum eru ikki millum okkum longur. (Vagnur)
text: #000005
text: Úr myndasavninum – Neistakvinnur og kyndilskvinnur á 25 ára føðingardegnum hjá Kyndli í 1981
text: #000006
text: Stuttligt at síggja myndina av “old girls” kvinnunum, sum Evald Larsen tók á 25 ára føðingardegnum hjá Kyndli. Hetta var í 1981. Tú minnist aftur kvinnurnar, sum stríddust á grúsvøllinum í Gundadali. Neistakvinnur høvdu vunnið fleiri meistaraheiti í 50-árunum, men nú fór fram ættarskifti á neistaliðnum, og liðið var ikki nóg gott at enduvinna meistaraheitið. Í 1960, 1961 og 1962 vann Søljan úr Sandavági, í 1963 VÍF, í 1964 Kyndil, í 1965 Søljan, Neistin í 1966 og 1967 og VÍF í 1968.
text: #000008
text: Eg hitti Sólruna Klein, sum spældi við kyndilsliðnum í 60 árunum og var við at vinna Fm-heitið í 1964. Hon segði frá stuttligari hending um Sáru Hansen, sum var úrmælingur á vøllinum og altíð spældi í longum buksum. Venjarin hjá Kyndli Viggo í Stórustovu vildi vera við, at Sára ikki hevði loyvi at spæla í longum buksum, so hann noktaði kyndilskvinnum at spæla dystin. Men alt spældi tó væl av, tí dómarin skar ígjøgnum og segði, at spældu kyndilskvinnur ikki, so var dysturin taptur.
text: #000009
text: Og dysturin bleiv spældur í øllum góðum. Á myndini er Olga Frederiksen, sum veruliga setti sítt fingramerki á føroyskan hondbólt. Hon var stór og sterk og hevði spælt á høgum støði í Danmark. Í fleiri ár var hon álitið á kyndilsliðnum. Kvinnurnar á myndini eru ikki javngamlar og spældu tí ymisk tíðarskeið á hondbóltsleiðini. Summar í 40 árunum og summar í 50 árunum. (Vagnur)
text: #000010